సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
క్యారెక్టర్ ఆర్టిస్టుగా మారిన భరత్.. శిరీష్ సినిమాలో ముఖ్య పాత్ర
‘రెడీ’ సినిమాలో చిట్టి నాయుడిగా మాస్టర్ భరత్ పండించిన కామెడీ తెలుగు ప్రజలను కడుపుబ్బా నవ్వించింది.
Samayam Telugu | Updated:
Jun 12, 2018, 06:52PM IST
‘రెడీ’ సినిమాలో చిట్టి నాయుడిగా మాస్టర్ భరత్ పండించిన కామెడీ తెలుగు ప్రజలను కడుపుబ్బా నవ్వించింది. బొద్దుగా ఉంటూ తన ఆకారంతో, తనదైన డైలాగ్ డెలివరీ, ముఖ కవలికలతో ప్రేక్షకులను అలరించాడు. బాలనటుడిగా సుమారు 50 చిత్రాల్లో నటించిన భరత్.. కొంత గ్యాప్ తరవాత ఇప్పుడు మళ్లీ తెరపైకి వస్తున్నాడు. అల్లు శిరీష్ హీరోగా తెలుగులో రూపొందిస్తోన్న ‘ఏబీసీడీ’ చిత్రంలో భరత్ కీలకపాత్ర పోషిస్తున్నాడు. స్లిమ్‌గా తయారైన భరత్.. శిరీష్ బెస్ట్ ఫ్రెండ్‌గా సినిమా ఆద్యంతం అలరించనున్నాడు. ఇన్నాళ్లు బాలనటుడిగా ఉన్న భరత్.. ఈ సినిమాతో క్యారెక్టర్ ఆర్టిస్టుగా మారాడు.
వాస్తవానికి భరత్ తన సినిమాలో నటిస్తున్నట్లు రెండు రోజుల క్రితమే అల్లు శిరీష్ ట్విట్టర్ ద్వారా వెల్లడించారు. తాజాగా ఈ విషయాన్ని చిత్ర యూనిట్ ఖరారు చేసింది. అయితే భరత్‌ను చాలా మంది గుర్తుపట్టలేకపోయారు. మీసాలు, గెడ్డాలతో షూట్‌లో స్లిమ్‌గా ఉన్న భరత్‌ను మాస్టర్ భరత్ అని అనుకోవడం కొంచెం కష్టమే మరి. ఇదిలా ఉంటే, ఈ చిత్రంలో శిరీష్ సరసన రుక్సార్ థిల్లాన్ హీరోయిన్‌గా నటిస్తోంది. సంజీవ్‌రెడ్డి ఈ చిత్రంతో దర్శకుడిగా పరిచయం అవుతున్నారు. మధుర ఎంటర్‌టైన్మెంట్ పతాకంపై మధుర శ్రీధర్, బిగ్‌బెన్ సినిమాస్ పతాకంపై యష్ రంగినేని సంయుక్తంగా నిర్మిస్తున్నారు. కన్నడ టాప్ మ్యూజిక్ డైరెక్టర్ జుధా సాంధీ సంగీతం అందిస్తున్నారు.
Master Bharath will be seen in a full length role as my best friend in ABCD. He transitions from child artiste to a… https://t.co/04gfYIPde2
&mdash; Allu Sirish (@AlluSirish) 1528691910000